**КУПАЦ:**

/Назив здравствене установе/Фонд за социјално осигурање војних осигураника/Специјална затворска болница у Београду/Казнено поправни завод/Окружни затвор, /адреса/ \_\_\_\_\_\_\_\_\_\_\_\_\_\_\_\_\_\_\_\_,

/име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: XXXX

ПИБ: XXXXX

Број рачуна: XXXXX који се води код Управе за трезор

(у даљем тексту: Купац)

**ДОБАВЉАЧ:**

**LICENTIS d.o.o. из Београда, ул. Бежанијских илегалаца бр. 18б, кога заступа директор Јасмина Ерчић**

Матични број: 20732644

ПИБ: 107050083

Број рачуна: 330-4014196-51 који се води код Credit Agricole банке

(у даљем тексту: Добављач)

Дана \_\_.\_\_.20\_\_. године закључују

**УГОВОР БР. \_\_\_\_\_\_**

**ЗА ЈАВНУ НАБАВКУ**

**ЛЕКОВА СА ЛИСТЕ Б И ЛИСТЕ Д ЛИСТЕ ЛЕКОВА ЗА 2019. ГОДИНУ**

**ЗА ПАРТИЈУ/Е \_\_\_\_\_\_**

**КПП \_\_\_\_\_\_\_\_\_\_**

1. **УВОДНЕ НАПОМЕНЕ И КОНСТАТАЦИЈЕ**
   1. Купац и Добављач у уводу констатују:
      1. да су Републички фонд за здравствено осигурање, Фонд за социјално осигурање војних осигураника и Специјална затворска болница спровели отворени поступак јавне набавке Лекова са Листе Б и Листе Д Листе лекова за 2019. годину, број јавне набавке: 404-1-110/19-28,
      2. да су Републички фонд за здравствено осигурање, Фонд за социјално осигурање војних осигураника и Специјална затворска болница закључили оквирни споразум са добављачем Licentis d.o.o, на основу Одлуке бр. 404-1-30/19-65 од 16.10.2019. године,
      3. да овај уговор о јавној набавци закључују у складу са оквирним споразумом бр. 96-11/19 од 5.11.2019. године,
   2. На сва питања која нису уређена овим уговором, примењују се одредбе оквирног споразума из става 1. овог члана Уговора.
2. **ПРЕДМЕТ УГОВОРА**
   1. Предмет уговора је куповина лекова, наведених у Спецификацији лекова са ценама, која се налази у Прилогу 1 овог уговора и чини његов саставни део.
   2. Купац је у обавези да изврши куповину уговорених добара и у целости реализује овај уговор.
3. **ЦЕНА И ПЛАЋАЊЕ**
   1. Цене из овог Уговора су јединичне цене наведене у члану 2. овог уговора које одговарају ценама из оквирног споразума бр. 96-11/19 од 5.11.2019. године.
   2. Фонд плаћа у име и за рачун Купца, испоручене количине по уговореним јединичним ценама, увећаним за износ ПДВ-а, у року од 90 дана од дана испостављања фактуре. Добављач је у обавези да за испоручена добра један примерак отпремнице и фактуре, oдносно отпремнице-фактуре достави у електронској форми надлежној филијали Републичког фонда. *(уколико здравствена установа закључује уговор) или*
   3. Фонд за СОВО плаћа испоручене количине по уговореној јединичној цени, увећаној за износ ПДВ-а, најкасније у року од 45 дана од дана када Крајњи корисник Фонда за СОВО прими фактуру, а коју Добављач доставља Крајњем кориснику Фонда за СОВО приликом испоруке. Добављач је дужан да достави писано обавештење Фонду за СОВО у року од 5 дана од дана испоруке Крајњем кориснику Фонда за СОВО да је испоручио добра по предмету уговора за сваку појединачну испоруку. *(уколико Фонд за социјално осигурање војних осигураника закључује уговор).*

3.2.Специјална затворска болница плаћа испоручене количине по јединичној цени, увећаној за износ ПДВ-а, из овог оквирног споразума уплатом на текући рачун добављача, најкасније у року од 45 дана од дана испостављене фактуре само за потребе Специјалне затворске болнице као Купца. Казнено поправни заводи и Окружни затвори самостално плаћају испоручене количине по јединичној цени, увећаној за износ ПДВ-а, из овог оквирног споразума уплатом на текући рачун добављача, најкасније у року од 45 дана од дана испостављене фактуре приликом испоруке. (*уколико Специјална затворска болница, Казнено поправни заводи и Окружни затвори закључују уговор*).

* 1. Добављач је дужан да, приликом испостављања фактуре, поступи у складу са чланом 4а. Закона о роковима измирења новчаних обавеза у комерцијалним трансакцијама („Службени гласник РС“ бр. 119/12, 68/15 и 113/17), као и чланом 3. Правилника о начину и поступку регистровања фактура, односно других захтева за исплату, као и начину вођења и садржаја централног регистра фактура („Службени гласник РС“ бр. 7/18).
  2. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буџетски систем, односно Законом којим се уређује здравствена заштита.
  3. Уговорена цена мења се у случају да због измене Правилника о Листи лекова који се прописују и издају на терет средстава обавезног здравственог осигурања, односно Одлуке о највишим ценама лекова за употребу у хуманој медицини, а чији је режим издавања на рецепт дође до промене цене лека услед које цена из уговора постаје виша од цене из Правилника, односно Одлуке. У том случају, ценом из овог уговора сматраће се цена из Правилника, односно Одлуке, која се аутоматски примењује, даном ступања на снагу Правилника, односно Одлуке, без закључивања Анекса.
  4. Уколико се, током трајања оквирног споразума на основу којег је закључен овај уговор, цена за лек који је предмет овог уговора увећа на Листи лекова за износ преко 5 процената у односу на цену утврђену Правилником о Листи лекова који се прописују и издају на терет средстава обавезног здравственог осигурања, Добављач има право на увећање цене из уговора и то за проценат који представља разлику између процента увећања цене лека и 5 процената. О наведеној промени цене, Фонд ће доставити обавештење Добављачу и Купцима, и спецификацију лекова са промењеним ценама ће објавити на својој интернет страници.
  5. Повећање цене лека, из претходног става, рачуна се само у односу на цену истог у последње важећем Правилнику о Листи лекова који се прописују и издају на терет средстава обавезног здравственог осигурања.
  6. Уколико током трајања овог уговора Добављач достави Фонду захтев за умањење цене лека који је предмет овог уговора, ценом из овог уговора сматраће се цена лека из захтева Добављача, о чему ће бити закључен Анекс уговора, а након закључења Анекса оквирног споразума.
  7. Укупна вредност уговора јесте укупна вредност за сву количину наведену у члану 2. овог уговора, са урачунатим ПДВ-ом и износи \_\_\_\_\_\_\_\_\_\_\_\_\_ динара.

*(У случају да је предмет уговора само лек који се налази на Д Листи лекова, подтачке 3.5, 3.6 и 3.7 се бришу)*

1. **ИСПОРУКА** 
   1. Добављач се обавезује да ће укупно уговорене количине лекова, из члана 2. овог уговора испоручити Купцу (здравственој установи)/војноздравственој установи (у даљем тексту: Крајњи корисник Фонда за СОВО)/Специјалној затворској болници/Казнено поправним заводима и Окружним затворима према потребама Купца (здравствене установе)/Крајњег корисника Фонда за СОВО/Специјалне затворске болнице, Казнено поправних завода и Окружних затвора и то за партију 307 у року од 24 сата од дана пријема писменог захтева Купца/крајњег корисника Фонда за СОВО/Специјалне затворске болнице/ Казнено поправних завода/Окружних затвора*)*. Рок испоруке за партије 205 и 306 износи 24 сата од дана добијања законом неопходне документације за промет нерегистрованих лекова.

4.2 Место испоруке је \_\_\_\_\_\_\_\_\_\_\_\_ *(унети место испоруке)*.

1. **УГОВОРНА КАЗНА**
   1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности без ПДВ-а предметног добра за које је прекорачио рок испоруке, за сваки дан закашњења, али не више од 5% вредности добара испоручених са закашњењем.
   2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор.
2. **ВИША СИЛА**
   1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
   2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
3. **СПОРОВИ**
   1. Уговорне стране су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
4. **РАСКИД УГОВОРА** 
   1. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 15 (петнаест) дана.
   2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
   3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
   4. Уговорна страна која је раскинула уговор је у обавези да о истом обавести Фонд, у року од 7 (седам) дана.
5. **СТУПАЊЕ НА СНАГУ УГОВОРА**
   1. Овај уговор ступа на снагу даном потписивања од стране обе уговорне стране.
6. **ЗАВРШНЕ ОДРЕДБЕ**
   1. Овај уговор је сачињен у \_\_\_ ( \_\_\_\_\_\_\_\_\_\_ ) истоветних примерка на српском језику, од којих се свакој уговорној страни уручују по \_\_\_ ( \_\_\_\_\_\_\_\_\_\_\_\_ ) примерка.
   2. Саставни део овог уговора је прилог бр. 1 – Спецификација лекова са ценама
   3. Саставни део овог уговора је прилог бр. 2 – Образац КВИ, који садржи податке за квартално извештавање, у складу са чланом 132. став 2. Закона о јавним набавкама.

***(уколико Фонд за социјално осигурање војних осигураник/Специјална затворска болница закључује уговор, тачка 10.3 се брише)***